**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā  | Nr. | 2021. gada  |

**. §**

**Informatīvais ziņojums „Par Atveseļošanās palīdzības kohēzijai un Eiropas teritorijām (REACT-EU) pasākuma izglītības iestāžu digitalizācijai priekšlaicīgu uzsākšanu”**

**TA-**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iesniegto informatīvo ziņojumu.

2. Noteikt Izglītības un zinātnes ministriju kā projekta iesniedzēju REACT-EU pasākuma izglītības iestāžu digitalizācijai īstenošanai, Valsts izglītības satura centru un pašvaldības kā sadarbības partnerus, paredzot 15 procentus valsts budžeta līdzfinansējumu.

3. Atbilstoši informatīvajā ziņojumā minētajam atļaut Izglītības un zinātnes ministrijai uzsākt darbības informācijas un komunikācijas tehnoloģiju aprīkojuma iepirkuma organizēšanai pirms Eiropas Komisijas lēmuma par grozījumiem darbības programmā „Izaugsme un nodarbinātība” par REACT-EU pasākuma izglītības iestāžu digitalizācijai finansējuma piešķiršanu darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” papildus atlases kārtas īstenošanai un Atveseļošanās un noturības mehānisma plāna apstiprināšanas, kura ietvaros plānots pasākums informācijas un komunikācijas tehnoloģiju aprīkojuma iegādei, kas prioritāri tiktu paredzēta izglītojamajiem no sociāli neaizsargātajām grupām, izmaksas paredzot segt no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” līdzekļiem.

4. Gadījumā, ja Eiropas Komisija neatbalstīs Izglītības un zinātnes ministrijas ierosinātos grozījumus darbības programmā „Izaugsme un nodarbinātība” REACT-EU finansējuma piešķiršanai izglītības iestāžu digitalizācijai, Izglītības un zinātnes ministrijai pārtraukt šī rīkojuma 3.punktā minēto iepirkuma procedūru un Izglītības un zinātnes ministrijai viena mēneša laikā no Eiropas Komisijas viedokļa saņemšanas dienas noteiktā kārtībā iesniegt Ministru kabinetā informatīvo ziņojumu par situācijas novērtējumu un tālāko rīcību, piedāvājot risinājumu ar neitrālu ietekmi uz valsts budžetu.

5. Pašvaldībām kā REACT-EU pasākuma izglītības iestāžu digitalizācijai sadarbības partneriem iespēju robežās nodrošināt papildus informācijas un komunikāciju tehnoloģiju aprīkojuma iegādi tās dibinātajām izglītības iestādēm no pašvaldības budžeta līdzekļiem.

6. Darbības programmas „Izaugsme un nodarbinātība” 8.1.2.specifiskā atbalsta mērķa „Uzlabot vispārējās izglītības iestāžu mācību vidi” atbrīvoto finansējumu 359 180 *euro* apmērā pārdalīt REACT-EU pasākuma izglītības iestāžu digitalizācijai īstenošanai.

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

Izglītības un zinātnes ministre I. Šuplinska

Vizē:

valsts sekretārs J. Volberts

Feifere 67047921

santa.feifere@izm.gov.lv